Document ID: 32007D0875

KOMISSION PÄÄTÖS,
tehty 18 päivänä joulukuuta 2007,
Euroopan parlamentin ja neuvoston päätöksen N:o 2119/98/EY ja päätöksen 2000/96/EY muuttamisesta kyseisissä päätöksissä lueteltujen tartuntatautien osalta
(tiedoksiannettu numerolla K(2007) 6355)
(ETA:n kannalta merkityksellinen teksti)
(2007/875/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tartuntatautien epidemiologisen seurannan ja valvonnan verkoston perustamisesta yhteisöön 24 päivänä syyskuuta 1998 tehdyn Euroopan parlamentin ja neuvoston päätöksen N:o 2119/98/EY (1) ja erityisesti sen 3 artiklan a alakohdan,
sekä katsoo seuraavaa:
(1)
Päätöksellä N:o 2119/98/EY perustetaan yhteisöön verkosto, jonka tarkoituksena on edistää tiettyjen kyseisessä päätöksessä mainittujen tartuntatautiluokkien ehkäisyä ja valvontaa koskevaa yhteistyötä ja koordinointia.
(2)
Yhteisön verkoston piiriin Euroopan parlamentin ja neuvoston päätöksen N:o 2119/98/EY mukaisesti asteittain otettavista tartuntataudeista 22 päivänä joulukuuta 1999 tehdyssä komission päätöksessä 2000/96/EY (2) luetellaan eräät tartuntataudit, jotka on määrä ottaa päätöksellä N:o 2119/98/EY perustetun yhteisön verkoston suorittaman epidemiologisen seurannan piiriin.
(3)
Äskettäin on ilmaantunut uusia tartuntatauteja ja on tunnistettu uusia mikro-organismeja, jotka voivat vaarantaa kansanterveyden. Vakavaa äkillistä hengitystieoireyhtymää (SARS) alkoi esiintyä vuonna 2003, minkä jälkeen sitä on pidetty mahdollisena vakavana uhkana kansanterveydelle. Korkea- ja matalapatogeeniset lintuinfluenssavirukset aiheuttavat ihmisille vakavan vaaran, ja niistä voi mahdollisesti kehittyä influenssapandemia. Yhä useammat EU:n jäsenvaltiot ja Euroopan ulkopuoliset maat ovat viime aikoina raportoineet ihmisissä esiintyvästä Länsi-Niilin virusinfektiosta, joka aiheuttaa vakavan vaaran kansanterveydelle. Ihmiset saavat tartunnan yleensä hyttysen pistosta, vaikkakin tartuntoja on dokumentoitu tapahtuneen myös veren- ja elinsiirtojen välityksellä samoin kuin istukan kautta.
(4)
Päätösten N:o 2119/98/EY ja 200/96/EY liitteitä olisi tämän vuoksi muutettava vakavan äkillisen hengitystieoireyhtymän (SARS), ihmisillä esiintyvän lintuinfluenssan ja Länsi-Niilin virusinfektion sisällyttämiseksi niihin.
(5)
Uusi kansainvälinen terveyssäännöstö (2005) tuli voimaan 16 päivänä kesäkuuta 2007, eikä se enää rajoitu tiettyihin tauteihin vaan kattaa kaikki kansainvälisesti huolta aiheuttavat kansanterveydelliset hätätilanteet siten kuin ne on yksilöity säännöstön liitteessä 2 esitetyn välineen mukaisesti. Sen vuoksi on aiheellista muuttaa päätöksen N:o 2119/98/EY liitettä.
(6)
Tässä päätöksessä säädetyt toimenpiteet ovat päätöksen N:o 2119/98/EY 7 artiklalla perustetun komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätöksen N:o 2119/98/EY liite tämän päätöksen liitteen I mukaisesti.
2 artikla
Muutetaan päätöksen 2000/96/EY liite I tämän päätöksen liitteen II mukaisesti.
3 artikla
Tämä päätös on osoitettu kaikille jäsenvaltioille.
Tehty Brysselissä 18 päivänä joulukuuta 2007.

Labels: 12
0